als_Latn dik_Latn ron_Latn
Konkursi surreal mbi Piramidën dha rezultate grotes-ke…”, kështu është shprehur dje arkitekti i njohur Artan Shkreli, njëherazi këshilltar i kryeministrit të vendit, Edi Rama, për urbanistikën.
Sipas tij, në fakt “piramida e braktisur” (siç do thoshte Klosi) frymëzon shumë më tepër me utopinë e saj postpartum, se sa përpjekjet konfuze e të estetikshme të atij grupi arkitektësh të huaj në panik krijues”. Në të njëjtin postim në rrjetin social “Facebook”, ai shkruan se i vjen ndër mend një foto e saj nën dëborë, titulluar “White pyramid”. “Ajo foto e para 3-4 viteve, shënon Shkreli, – kish kapur papritur gjithçka në një perspektivë retroaktive: vdekjen e së shkuarës, agoninë e së tashmes, flatrimin e saj për së shpejti. Bora kish rimodeluar paradigmën e saj përsosmërisht… natyra ia kish kaluar përsëri njeriut”. Mandej, arkitekti i njohur shprehet se Piramida mund të ketë në të ardhmen funksion miks, bibliotekë kombëtare me akses kulturor multimedial.
I pyetur nga “GSH” se për ç’arsye ‘kundërshton’ konkursin e bërë për projekte mbi Piramidën, Artan Shkreli u shpreh se “ishte reagimi im për të sqaruar miqtë e mi virtualë, që nuk janë të paktë, se ai konkurs nuk ishte me natyrë shtetërore e zyrtare, se nuk do të vihet në zbatim, porse ishte një mënyrë për të njohur fantazinë”.
als_Latn als_Latn als_Latn